**Αθήνα, 23.10.2017**

**Προς**

**Όλα τα Σωματεία**

**Μέλη της ΕΛ.Ο.Τ.**

### ΠΡΟΚΗΡΥΞΗ

 Η Ελληνική Ομοσπονδία Ταεκβοντό προκηρύσσει το :

**ΠΑΝΕΛΛΗΝΙΟ ΤΕΧΝΙΚΟ ΠΡΩΤΑΘΛΗΜΑ**

**έτους 2017**

**ΤΟΠΟΣ ΔΙΕΞΑΓΩΓΗΣ** : Οι αγώνες θα διεξαχθούν στην Αθήνα και συγκεκριμένα στο **Ολυμπιακό Στάδιο Άνω Λιοσίων**, (Διεύθυνση : Έξοδος 5 Αττικής Οδού – Αρτάκης & Ελλησπόντου).

**ΗΜΕΡΟΜΗΝΙΑ ΑΓΩΝΩΝ** : **Τετάρτη 22 Νοεμβρίου 2017**. Ώρα έναρξης των αγώνων **09:00 π.μ.**.

**ΔΙΚΑΙΩΜΑ ΣΥΜΜΕΤΟΧΗΣ** : Έχουν οι αθλητές – αθλήτριες εγγεγραμμένοι στους Συλλόγους – Μέλη της ΕΛ.Ο.Τ., σύμφωνα με τον παρακάτω πίνακα:

**Πίνακας Κατηγοριών**

|  |  |  |
| --- | --- | --- |
| **Ατομικό****Ηλικίες** | **Κατηγορία** | **Κατηγορία** |
| **Θήλεις** | **Άρρενες** |
| 12 – 14 Χρονών Παίδες - Κορασίδες | 4 έως 10 Πούμσε | 4 έως 10 Πούμσε |
| 15 – 17 Χρονών Έφηβοι - Νεάνιδες | 4 έως 11 Πούμσε | 4 έως 11 Πούμσε |
| 18 – 30 Χρονών Ανδρών - Γυναικών | 6 έως 13 Πούμσε | 6 έως 13 Πούμσε |
| 31 – 40 Χρονών Ανδρών - Γυναικών | 6 έως 13 Πούμσε | 6 έως 13 Πούμσε |
| 41 – 50 Χρονών Ανδρών - Γυναικών | 8 έως 15 Πούμσε | 8 έως 15 Πούμσε |
| 51 – 60 Χρονών Ανδρών - Γυναικών | 9 έως 16 Πούμσε | 9 έως 16 Πούμσε |
| 61 – 65 Χρονών Ανδρών - Γυναικών | 9 έως 16 Πούμσε | 9 έως 16 Πούμσε |
| 66 Χρονών και άνω Ανδρών - Γυναικών | 9 έως 16 Πούμσε | 9 έως 16 Πούμσε |

|  |  |
| --- | --- |
| **Ζευγάρι****Ηλικίες** | **Κατηγορία** |
| 12 – 14 Χρονών Παίδες - Κορασίδες | 4 έως 10 Πούμσε |
| 15 – 17 Χρονών Έφηβοι - Νεάνιδες | 4 έως 11 Πούμσε |
| 18 – 30 Χρονών Ανδρών - Γυναικών | 6 έως 13 Πούμσε |
| 31 χρονών και άνω Ανδρών - Γυναικών | 8 έως 15 Πούμσε |

|  |  |
| --- | --- |
| **Ομαδικό** | **Κατηγορία** |
| 12 – 14 Χρονών Παίδες - Κορασίδες | 4 έως 10 Πούμσε |
| 15 – 17 Χρονών Έφηβοι - Νεάνιδες | 4 έως 11 Πούμσε |
| 18 – 30 Χρονών Ανδρών - Γυναικών | 6 έως 13 Πούμσε |
| 31 χρονών και άνω Ανδρών - Γυναικών | 8 έως 15 Πούμσε |

|  |  |
| --- | --- |
| **Ελεύθερο Στυλ** | **Κατηγορία** |
| Ελεύθερο Στυλ 12 – 17  | Ατομικό Θήλεις |
| Ελεύθερο Στυλ 12 – 17  | Ατομικό Άρρενες |
| Ελεύθερο Στυλ 18 +  | Ατομικό Θήλεις |
| Ελεύθερο Στυλ 18 +  | Ατομικό Άρρενες |
| Ελεύθερο Στυλ 12 – 17 | Ζευγάρι |
| Ελεύθερο Στυλ 18 +  | Ζευγάρι |
| Ελεύθερο Στυλ 12 – 17 | Ομαδικό (Μικτό) |
| Ελεύθερο Στυλ 18 +  | Ομαδικό (Μικτό) |

|  |
| --- |
| **ΠΟΥΜΣΕ** |
| **1 = Ιλ τζανγκ** | **5 = Ο τζανγκ** |  **9 = Κόριο** | **13 = Σίπτζιν** |
| **2 = Ι τζανγκ** | **6 = Γιούκ τζανγκ** | **10 = Κούμγκανγκ** | **14 = Τζιτέε** |
| **3 = Σαμ τζανγκ** | **7 = Τσιλ τζανγκ** | **11 = Τέμπεκ** | **15 = Τσονκουόν** |
| **4 = Σα τζανγκ** | **8 = Παλ τζανγκ** | **12 = Πιονγκουόν** | **16 = Χάνσου** |

**Θέσεις και Μετάλλια** :

* **1η Θέση ο νικητής του τελικού, χρυσό μετάλλιο και δίπλωμα.**
* **2η Θέση ο ηττημένος του τελικού, αργυρό μετάλλιο και δίπλωμα.**
* **3η Θέση οι ηττημένοι φιναλίστ των ημιτελικών, χάλκινο μετάλλιο και δίπλωμα.**
* 5η Θέση οι ηττημένοι των προημιτελικών.
* 9η Θέση οι ηττημένοι του γύρου των 16.
* 17η Θέση οι ηττημένοι του γύρου των 32 και ούτω κάθε εξής.

**ΠΡΟΣΟΧΗ** :

* Το δικαίωμα συμμετοχής εξασφαλίζεται με την προϋπόθεση ότι οι συμμετέχοντες σύλλογοι έχουν προβεί στην ***εξόφληση της ετήσιας συνδρομής τους στην ΕΛ.Ο.Τ. για το έτος 2017 και ότι έχουν προβεί στην απόκτηση Αθλητικής Αναγνώρισης από την Γενική Γραμματεία Αθλητισμού.***
* **Η ΕΛ.Ο.Τ. θα δέχεται αιτήσεις για έκδοση βιβλιαρίων αθλητικής ιδιότητας μέχρι και την Πέμπτη 16 Νοεμβρίου 2017.**
* Τα βιβλιάρια αθλητικής ιδιότητας θα πρέπει να είναι θεωρημένα από την ΕΛ.Ο.Τ., να έχουν την σφραγίδα του σωματείου και να είναι υπογεγραμμένα από τον Γραμματέα του συλλόγου. Επίσης θα πρέπει να αναγράφεται ο βαθμός ΚΟΥΠ που κατέχει ο αθλητής – αθλήτρια και να είναι επικυρωμένο από το σωματείο.
* Για τους αθλητές – αθλήτριες, οι οποίοι είναι κάτοχοι ΝΤΑΝ, θα πρέπει απαραίτητα να είναι καταχωρημένος ο βαθμός ΝΤΑΝ στο θεωρημένο από την ΕΛ.Ο.Τ. βιβλιάριο του αθλητή – αθλήτριας. Η καταχώρηση του βαθμού ΝΤΑΝ, θα πρέπει να έχει σφραγίδα από την ΕΛ.Ο.Τ.
* **Όλοι οι αθλητές – αθλήτριες, προπονητές, αρχηγοί ομάδων καθώς και όποιος δηλωθεί στο TPSS με ιδιότητα από τον σύλλογο, θα πρέπει υποχρεωτικά σύμφωνα με οδηγία της Παγκόσμιας Ομοσπονδίας (W.T.F.), να έχει αιτηθεί με τα απαραίτητα ΟΡΘΑ δικαιολογητικά στην ΕΛ.Ο.Τ., την έκδοση της Παγκόσμιας Κάρτας Global Athletic License – G.A.L. ή Global Official License – G.O.L.**

**ΠΑΡΑΒΟΛΟ ΣΥΜΜΕΤΟΧΗΣ** : Για την συμμετοχή κάθε αθλητή – αθλήτριας, ο σύλλογος θα καταβάλλει παράβολο ποσού 50 € (πενήντα ευρώ) μέχρι και την **Πέμπτη 16 Νοεμβρίου 2017**. Σε περίπτωση που κάποιος αγωνιστεί σε **περισσότερες από μία κατηγορίες** θα καταβάλει **παράβολο** για κάθε συμμετοχή. Τα παράβολα συμμετοχής θα κατατίθενται **στον αριθμό τραπεζικού λογαριασμού της ΕΛ.Ο.Τ. :**

**Τράπεζα Πειραιώς : 6577-105152-814**

* **Οι πληρωμές είναι ΥΠΟΧΡΕΩΤΙΚΟ να γίνουν και να αποστέλλονται με φαξ στο 210 6820116 ή με email :** **info@elot-tkd.gr** **μέχρι την Πέμπτη 16 Νοεμβρίου 2017.**
* Σε περίπτωση μη προσέλευσης ενός αθλητή, δεν επιστρέφονται τα χρήματα.
* Η πρωτότυπη απόδειξη θα κατατίθεται στην γραμματεία των αγώνων – από τον προπονητή ή τον αρχηγό ομάδας – πριν την έναρξη του πρωταθλήματος.

**ΔΗΛΩΣΕΙΣ ΣΥΜΜΕΤΟΧΗΣ** : Οι δηλώσεις συμμετοχής θα γίνονται δεκτές μέχρι την **Τετάρτη 15 Νοεμβρίου 2017** στα γραφεία της Ελληνικής Ομοσπονδίας Ταεκβοντό Δήμητρας 19 (4ος όροφος) - Αθήνα, FAX: 210. 6820117. **ΕΚΠΡΟΘΕΣΜΕΣ ΔΗΛΩΣΕΙΣ ΔΕΝ ΘΑ ΓΙΝΟΝΤΑΙ ΔΕΚΤΕΣ.**

1. **Ο κάθε συμμετέχον σύλλογος είναι υπεύθυνος για την επιβεβαίωση της αποστολής της συμμετοχής του (είτε αυτή αποστέλλεται με φαξ, είτε ταχυδρομικώς ή με email:**info@elot-tkd.gr**), στα τηλέφωνα 210.6820112 – 113.**
2. **Επίσης μέχρι την Τετάρτη 15 Νοεμβρίου 2017** θα πρέπει να κατατεθεί το πρόγραμμα και η μουσική του ελεύθερου στυλ, που θα εκτελέσουν οι συμμετέχοντες αθλητές – αθλήτριες του κάθε συλλόγου.

**ΤΡΟΠΟΣ ΔΙΕΞΑΓΩΓΗΣ ΑΓΩΝΩΝ :**

1. Η μέθοδος συναγωνισμού που θα πραγματοποιηθούν οι αγώνες θα είναι το **Σύστημα Μονού Αποκλεισμού.** Στο σύστημα μονού αποκλεισμού, ο **αντίπαλος** ορίζεται με **κλήρωση.** Κάθε ζευγάρι αθλητή - αθλήτριας θα εκτελεί τα **δύο** **πούμσε** του πίνακα της κατηγορίας που θα αποφασισθούν από τον **Τεχνικό Υπεύθυνο** κατά την διάρκεια της κλήρωσης, εκτελώντας και τα δύο διαδοχικά, με ένα λεπτό διάλειμμα αναμεσά τους. Νικητής σε κάθε πούμσε θα αναδεικνύεται ο αθλητής - αθλήτρια που θα υποδείξουν οι **περισσότεροι κριτές.**
2. Σε περίπτωση ισοπαλίας θα εκτελείται το πούμσε που θα επιλεγεί από τον Τεχνικό Υπεύθυνο, από τον πίνακα της κατηγορίας που αγωνίζονται και νικητής θα ανακηρύσσεται ο αθλητής - αθλήτρια που θα υποδείξουν οι περισσότεροι κριτές.

**ΚΛΗΡΩΣΗ** : Την **Δευτέρα 20 Νοεμβρίου 2017 και ώρα 11:30** θα διεξαχθεί η κλήρωση, στα γραφεία της ΕΛ.Ο.Τ., Δήμητρας 19 (4ος όροφος) – Αθήνα – Τηλ. 210 6820112 – 3, για όλες τις κατηγορίες που αγωνίζονται.

**ΠΡΟΣΟΧΗ** :

Οι αθλητές-αθλήτριες θα πρέπει **υποχρεωτικά** να προσκομίζουν τα βιβλιάρια αθλητικής ιδιότητας θεωρημένα από Ιδιώτες ιατρούς ή από ιατρούς που υπηρετούν σε Ν.Π.Δ.Δ. ή Ν.Π.Ι.Δ. Η διάρκεια της θεώρησης είναι ετήσια**.**

**Οι αθλητές – αθλήτριες θα αγωνιστούν αποκλειστικά με ευθύνη των συλλόγων τους** & υπεύθυνες δηλώσεις δεν θα γίνονται δεκτές.

**ΕΝΣΤΑΣΕΙΣ** : Η ένσταση θα κατατίθεται εγγράφως εντός 10 λεπτών μετά την λήξη του αγώνα, αποκλειστικά και μόνο από τον Αρχηγό της Ομάδας του οποίου το όνομα θα πρέπει να υπάρχει στην δήλωση συμμετοχής. H ένσταση θα πρέπει να συνοδεύεται με παράβολο αξίας 50 € (πενήντα ευρώ) στην Γραμματεία των αγώνων.

**ΣΗΜΕΙΩΣΕΙΣ**

1. Οι αθλητές θα αγωνίζονται φορώντας τομπόκ (στο σωστό μέγεθος), όπως προβλέπουν οι κανονισμοί της Παγκόσμιας Ομοσπονδίας, όπως παρακάτω:

**Κατηγορία Παίδων (12-14 ετών).**

****

Παίδες: Άσπρο (Κόκκινο/Μαύρο Κολάρο) με Μπλε Παντελόνι.

Κορασίδες: Άσπρο (Κόκκινο/Μαύρο Κολάρο) με Κόκκινο Παντελόνι.

**Κατηγορίες Εφήβων / Ανδρών (15-50 ετών).**

****

Έφηβοι / Άνδρες: Άσπρο με Σκούρο Μπλε Παντελόνι.

Νεάνιδες / Γυναίκες: Άσπρο με Ανοικτό Μπλε Παντελόνι.

**Κατηγορίες Βετεράνων (51 ετών και άνω).**

****

Άνδρες & Γυναίκες: Κίτρινο με Σκούρο Μπλε Παντελόνι.

1. Οι προπονητές θα πρέπει να φορούν αθλητική περιβολή και αθλητικά παπούτσια είτε με κουστούμι κατά την διάρκεια του αγώνα. **Επίσης θα προσκομίζουν το βιβλιάριο αθλητικής ιδιότητας του αθλητή - αθλήτριας που αγωνίζεται στην Αγωνόδικο Επιτροπή κατά την προσέλευσή τους.**
2. Κατά τη διάρκεια των αγώνων απαγορεύεται στον αγωνιστικό χώρο να βρίσκονται Παράγοντες, Προπονητές ή αθλητές – αθλήτριες, εκτός από αυτούς που αγωνίζονται.
3. Στην δήλωση συμμετοχής που θα αποστέλλουν τα σωματεία, **θα πρέπει να αναγράφονται απαραίτητα τα ονόματα των αρχηγών ομάδας και των προπονητών** που θα συνοδεύουν την ομάδα και δεν θα έχουν δικαίωμα αντικατάστασης από άλλα άτομα.
4. Οι αθλητές – αθλήτριες, που θα προσέρχονται για την απονομή των μεταλλίων και των διπλωμάτων της θέσης που κατέκτησαν, υποχρεούνται να φορούν τομπόκ.
5. Απαγορεύεται στην θέση τους κόουτς να κάθεται εν ενεργεία αθλητής.
6. Η διαιτησία θα διεξαχθεί σύμφωνα με τους κανονισμούς και τις κατευθυντήριες οδηγίες της Παγκόσμιας Ομοσπονδίας.
7. **Την Τετάρτη 22 Νοεμβρίου 2017 στις 8:30 π.μ. θα πραγματοποιηθεί συγκέντρωση – ενημέρωση προπονητών, στον αγωνιστικό χώρο**.

**ΕΚ ΤΗΣ ΕΛ.Ο.Τ.**